
E Ea ETER = ZI TEI Pilduitor este şi faptul că zarafii antichităţii pot fi asimilați cu corupți zilelor noastre, 
RIAL care nu au parte de iertare decât dacă se căiesc şi aceasta nu a fost nici cazul zarafilor 

: biblici şi, deocamdată, nici cel al corupților actuali. 

sa: pm MD AA Se $ ast al Revenind la întrebarea dacă puterea actuală, coruptă şi nocivă, ne îngăduie actul 

. î deiertăriiatât de necesar creştinului de Ziua Învierii, credem că în faţa refuzului de 

a-şi mărturisi păcatele, a aroganţei cu care ne tratează, nu iertarea este răspunsul 

creştinesc, ci violența biciului . 


Dincolo de sărbătoarea Învierii, Paştele este şi prilejul împăcării şi iertării care ne 
este lăsat în singura rugăciune ce ne vine de la lisus Hristos: «Şi ne iartă nouă greşelile 
noastre, precum și noi iertăm greşiților noştri». Creştini cum ne mărturisim. măcar cu 
ocazia recensămintelor demografice care atestă o apartenenţă de peste 90% şi a 

> sondajelorde opinie ce indică încrederea în Biserică în aceeaşi proporţie, ar trebui ca 
societatea noastră să se afle în armonie sufletească, trecând peste duşmănii şi adversități. 
Ar trebui, cu condiţia mărturisirii păcatului de către cei vinovaţi şi, pentru aceasta, 
avem taina spovedaniei, păcatul mărturisit aducând iertarea. Dacă pentru creştinul 
obişnuit, spovedania de taină în biserică este de ajuns, pentru persoanele publice, 
pentru mai marii zilei, ea se cere a fi publică, păcatele lor afectând întreaga societate, 
întregul popor. Ne dau mai marii zilei prilejul de a ne purta creştineşte, de a le ierta 
păcatele ce ne fac rău tuturor, de a regăsi echilibrul, pacea socială? 

O jumătate de veac de cotropire străină a încercat să scoată din conştiinţa poporului 
credinta în Dumnezeu şi în valorile naţionale. «Elita conducătoare», câteva sute de 
oameni, în majoritate de etnie străină, au transplantat cu forța ideologia şi practicile 
comunismului în țara noastră. Îngroşându-şi rândurile, partidul comunist a ajuns la 
patru milioane de membri, unul din patru locuitori majori ai țării fiind membru de 
partid. Timp de 45 de ani, «elita de partid» a reuşit să creeze o economie ineficientă, 
să ticăloşească moravurile, să compromită chiar viitorul biologic al țării. Aceste 
| «realizări» s-au obținut prin violenţă şi teroare, zeci de mii de omoruri, milioane de 

arestări, ani grei de detenţie. Sunt păcate grele, pe care cei ce le-au făptuit nu le 
recunosc, nu se căiesc şi nu au fost traşi la răspundere pentru ele. Aceiaşi oameni, ca 
Ion Iliescu, sau copiii lor ce nu se dezic de ei, ca Petre Roman, au reluat frâiele puterii 
„la Revoluţie, sunt succesorii şi continuatorii aceleiaşi «elite comuniste», arogându-şi 
dreptul de a ne conduce printr-o cât mai lentă tranziţie, către un capitalism original pe 
care lon Iliescu l-a denumit, nu lipsit de inspiraţie, «capitalism de cumetrie». În afara 
«elitei de partid». a ofițerilor din fosta Securitate, a «cadrelon» economico-financiare 

ale regimului comunist, în clasa politică formată după '89 şi-au făcut loc foştii informatori 
plătiţi ai Securităţii ca cei trei fruntași «venerabili» din Partidul Liberal, intelectuali 
disidenţi, ca un fost ministru care nu a demisionat la reprimarea celor din Piaţa 
Universității, «luptători anticomuniști», exemplar fiind cazul unui animator al Pieței 

Universităţii, ulterior candidat la preşedinţie pe lista şefului noii Securităţi. Toţi aceştia 

sunt vinovaţi sau complici pentru crimele şi abuzurile săvârşite în timpul mineriadelor 

sau pentru jefuirea societății româneşti de către oligarhia politico-financiară (Caritas, 

Bancorex, ENI, privatizări frauduloase). Păcatele acestor foşti rovarăşi şi a tovarăşilor 

lor de drum, culminează cu păcatul trufiei, refuzul de a-şi recunoaşte vinovăția, ceea 

ce elimină însăşi ideea de iertare, întrucât fără spovedanie nu poate fi primită 
împărtăşania, iar pentru persoanele publice, fără mărturisire, tot publică, şi căință nu 
„poate fi iertare. 
E Pentru înțelegerea complexului vinovăţie-păcat-trufie-căinţă-iertare, este necesar 
„să cunoaştem şi pilda Mântuitorului care i-a izgonit cu biciul din Templu pe zarafi. 
| Zarafii n-au avut dreptul la iertare, iertarea în orice împrejurare nu este obligatorie 
pentru creştini, acțiunea violentă asupra păcătosului este justificată şi necesară în unele 
împrejurări. 

ÎNTRE INVITAREA ÎN N.A.T.0O. ȘI STRATEGIA 
DE ADERARE LA UE. 


MEMORANDUM ADRESAT DE U.M.RL. 


- DOMNULUI ION ILIESCU 


Domnule Preşedinte, 

Primirea în Europa este un obiectiv 
de talie şi este bine ca o aspirație atât de 
puternică şi de veche a românilor — până 
curând strict interzisă şi sever pedepsită — 
să fie înfăptuită cu asentimentul şi 
colaborarea tuturor forțelor vii ale Națiunii. 

Problema reală care se pune, însă, 
este aceea a calificării Puterii. Observatorii 
români şi străini ai scenei politice de la 
Bucureşti îşi pun, toți, întrebarea dacă 
intenția actualului Guvern de a adera la 
UE este sinceră şi dacă dispune de minima 
competență pe care o cere realizarea 
acestui proiect ambițios. Unii din ei 
îndrăznesc chiar să se întrebe dacă regimul 
politic din România este compatibil cu 
apartenenţa la UE — recte dacă are 
într-adevăr un caracter democratic. 

Este evident că răspunsul pertinent 
la această serie de întrebări îl pot aduce 
numai dezbaterile publice şi comentariile 
presei, pentru că în sistemul democratic — 
care se întemeiază pe controlarea gu- 
vernanţilor de către guvernaţi — puterea 
se exercită prin controversă şi presa are 
ca vocaţie să cenzureze faptele oamenilor 
publici. Din păcate, actuala Putere nu 
dialoghează decât cu interlocutorii supuşi 
şi nu tolerează investigarea faptelor ei de 
către presă: discută numai cu acea Opoziţie 
care nu contestă termenii „oficiali” în care 
ea îi prezintă dezbaterile, dă cuvântul 
numai „experţilor” care provin din 
establishmentul comunist şi face legi 
perfide pentru a interzice presei publicarea 
de comentarii sau analize care o inco- 
modează. Cu alte cuvinte, „închide gura” 
celor care denunţă ponderea pe care oau, 
în toate centrele de decizie, influență şi 
profit, structurile care provin din sistemul 
pseudo-statal, de natură criminală şi de 
origine străină, oficial abolit în decembrie 
1989, precum şi celor care subliniază 
caracterul nelegitim al regimului impus prin 
acţiunile teroriste poreclite de bucureşteni 
„mineriade”. 

Punctul nostru de vedere asupra 
mișcărilor Puterii întemeindu-se pe dubla 
cunoaştere a totalitarismului marxist, pe 
care l-am combătut în Țară, şi a de- 
mocraţiei occidentale, alături de care am 
luptat contra lui în Exil, face ca autoritatea 
judecății noastre să nu fie afectată de felul 
şi locul în care aceasta ajunge la cei vizaţi. 
Ştim că analizele şi sintezele noastre sunt 
apreciate de instanţele străine, care le 
cunosc de aproape trei decenii, precum şi 
că diagnosticele puse de noi actualei Puteri 


ajung la opinia publică din Țară, deşi 
presei, radioului şi televiziunii române le 
este interzis să mai pomenească numele 
UMRL, ca să nu amintească de Rezistența 
Anticomunistă. 

Faptul că, pe de-o parte, ca luptători 
împotriva dominaţiei sovietice şi a 
totalitarismului marxist, noi ne-am afirmat 
din totdeauna şi cu constanță ca susținători 
ai apartenenţei României la Civilizaţia 
Europeană şi că, pe de altă parte, principalii 
reprezentanți ai Puterii s-au manifestat 
până foarte curând ca promotori ai 
Barbariei Asiatice şi ca persecutori 
încrâncenaţi ai celor care împărtăşeau 
vederile UMRL, ne conferă rolul de 
judecători calificați ai celor care declară 
că vor să restaureze democraţia (după ce 
au distrus-o) şi să readucă Țara în Lumea 
căreia îi aparţine (din sânul căreia tot ei 
au smuls-o). 

Aflându-ne printre cei care au plătit 
scump angajamentele la care şi Dvs. 
subscrieți cu oportunitate astăzi, luăm act 
de faptul că recunoaşteţi pe această cale 
luciditatea opțiunilor noastre. 

Suntem plini de admiraţie pentru 
iscusinţa cu care vă exercitați versatilitatea, 
care îngăduie cele mai îndrăzneţe speculații 
cu privire la ieşirea Dvs. de pe scena 
politică pentru a intra în istorie, chiar 
reluând — precum generalul Monk — firul 
continuității Statului de unde a fost 
întrerupt în 1947. Numărul poziţiilor 
definitorii ale identităţii noastre politice pe 
care vi le-aţi însuşit în ultimii doi ani este 
impresionant şi am putea fi ispitiți să ne 
măgulim cu ideea c-aţi adoptat toate 
concepțiile noastre. 

Ca şi DI. Emil Constantinescu, vorbii 
despre reconciliere națională dar nu faceți 
nimic pentru a-i împiedica pe autorii şi 
profitorii crimei, ai jafului şi ai minciunii 
care erau metodele politice ale sistemului 
comunist, să-şi batjocorească în con- 
tinuare victimele, exacerbând astfel 
ostilitatea dintre cele două tabere în care 
se împarte România. Mai mult: predilecția 
pentru persoanele dubioase — provenite din 
fosta poliţie politică şi din lumea interlopă, 
cu care vă înconjurați în loc de a vă recruta 
colaboratorii şi consilierii dintre oamenii a 
căror onorabilitate personală şi competență 
profesională ar întări prestigiul funcţiei pe 
care o ocupați — este un indiciu concret al 
preferinţei pentru complicităţile şi metodele 
trecutului totalitar. Democraţia se bazează 
pe încredere, care nu există fără transpa- 
rență. Condiţia sine qua non a credibilităţii 


este sinceritatea, care poate fi dovedită 
numai prin concordanța dintre discurs şi 
faptă. Or, totala incompatibilitate dintre 
poziţiile succesive pe care le-aţi adoptat 
de când aţi devenit un om public îl face 
pe orice observator lucid al evoluţiei Dvs. 
politice să se întrebe când aţi fost sincer. 

N-am considera folosirea principiilor 
şi a obiectivelor noastre ca pe o impostură, 
şi nu ne-am simți frustrați de uzurparea 
meritului nostru — de a le fi afirmat în ciuda 
persecuțiilor la care partidul Dvs. ne-a 
supus pentru a ne sili să renunțăm la ele — 
dacă ceea ce luaţi de la noi ar servi 
României, dovedind astfel utilitatea 
convertirii dacă nu şi regrete pentru răul 
făcut. Din păcate însă, prăpastia dintre 
vorbe şi fapte, proprie sistemelor bazate 
pe minciună — cum este totalitarismul în 
genere şi cel marxist în particular — 
continuă să caracterizeze demersul politic 
al Puterii pe care o întruchipați. 

Primirea în clubul democraţiilor fiind 
astăzi condiţia onorabilităţii politice, 
puterea de după decembrie 1989 s-a arătat 
interesată de admiterea ei în această 
adunare numai pentru a obţine urmă- 
toarele două lucruri: recunoaşterea 
poziţiilor hegemonice ale oligarhiei 
coloniale pe care o reprezintă şi impu- 
nitatea celor vinovaţi de crimele tota- 
litarismului marxist. Cu alte cuvinte, 
ireversibilitatea stării de fapt sau, în 
termeni marxişti, „validarea cuceririlor 
revoluționare de către duşmanul de clasă”. 
O încheiere de bilanț care reduce „re- 
voluţia” şi „comunismul” la înlocuirea 
clasei conducătoare autohtone — care a 
făcut Unirea Principatelor, Războiul de 
Independenţă şi România Mare — prin 
mandatarii unei puteri străine, care au 
distrus sistematic România şi tot ceea ce 
este românesc, provocând dezastrul fără 
precedent din care de 13 ani ne zbatem să 
ieşim. 

Mijloacele de manipulare oferite de 
tehnicile comunicării în masă şi condi- 
ționarea reflexelor unei populaţii supuse 
vreme de cinci decenii la îndoctrinare şi 
de încă două la penurie generală, fac ca 
oligarhia la putere să nu mai aibă nevoie 
de teroare pentru a-şi impune arbitrarul: 
diversiunea şi banii îi ajung. Privilegiaţii şi 
profitorii totalitarismului — ale căror situații 
personale şi publice, dobândite prin crimă 
jaf şi fraudă înainte de 1990 se datorese 
confuziei atributive şi patrimoniale dintre 


artidul unic şi Stat — continuă să obiectivului declarat de legislator — cu 


Continuare în pagina ij z- 


considere România ca pe o moşie proprie, 
şi resursele ei naturale, manufacturate şi 
bugetare, ca pe o pradă rezervată lor, 
Abuzurile şi corupția actualei Puteri —pe 
care aţi fost obligat să le denunțaţi public 
atunci când interlocutorii Dvs. occidentali 
v-au pus în vedere să le curmaţi dacă vreţi 
cu adevărat să le deveniți partener — ating 
proporții revelatoare în privința mentalități 
şi a comportamentului-celor care con- 
trolează pârghiile Statului şi ale economiei, 
Caracterul sistemic al delincvenţei 
factorilor responsabili de la toate nivelurile 
confirmă postfactum natura intrinsec 
criminală a criteriilor şi a metodelor de 
formare, educare, selecţionare şi promo- 
vare a acestor oameni. Comportamentul 
şi mentalitatea lor actuală dovedesc în mod 
definitiv că Partidul comunist a fost — ca 
şi cel nazist, căruia i-a servit de model-—o 
organizație de răufăcători care a anexat 


Statul, făcând din el expresia politică a 


crimei organizate. „Feudalismul” local al 
„baronilor” PSD, despre care presa deabia 
mai îndrăzneşte să scrie, nu este decât 
manifestarea „post decembristă” a acestui 
banditism politic. 

După 1990, teroarea politică a fost 
înlocuită cu puterea banului. Uzufructuarii 
în indiviziune ai patrimoniului etatizat de 
totalitarism au devenit mari capitalişti 
împărțindu-şi bunurile particularilor jefuiţi 
de partidul-stat şi prădând periodic 
depozitele în care aceştia îşi plasează 
economiile. Prin diversiunea „privatizării” 
şi a „restituirii” bunurilor funciare şi 
imobiliare, proprietarii legitimi au fost 
spoliați a doua oară de ceea ce le furase 
statul-partid. Cum în România legile nu 
se aplică decât în folosul acelora care le 
pot nesocoti, creând situaţii întemeiate pe 


faptul împlinit, singurul recurs al cetăţenilor 


împotriva noilor forme de delicvență 
politică, administrativă şi judiciară este 
apelul la Curtea Europeană a Drepturilor 
Omului. Dar, pentru un caz care are 
„privilegiul” să ajungă pe rol la Strasburg, 
sunt peste o mie de altele, ale celor umili 
care nu se pot lupta cu autorităţile ce-şi 
bat joc de drepturile lor, Legile, cu a căror 
echitate sau generozitate Guvernul se 
laudă, sunt anulate de procedurile 
complicate ale măsurilor de aplicare, câre 
se modifică şi se înmulțesc până la 
confuzie, o dată cu numărul celor cale 


nu-ți dau o ştampilă sau o parafă fără 


bacşiş, sfârşind prin a avea efecte contrarii 

este cazul, spre pildă, cu Legea Nr. 10/ 
2001. Neputând face față corupţiei 
funcţionarilor, hăţişurilor în continuă 
dezvoltare ale procedurilor administrative 
şi instabilității legilor, firmele străine care 
investesc în România rezistă rareori mai 
mult de doi ani până se retrag din ţara 
noastră. lar antreprenorii autohtoni sunt 
sufocaţi de bănci şi de fisc dacă nu 
„cotizează” la PSD! 

Opoziția. a cărei instituționalizare este 
prima condiţie definitorie a democraţiei, a 
redobândit un statut legal, dar ne pu- 
tându-și îndeplini funcţia politică are un 
caracter fictiv. Puterea i-a limitat rolul la 
cauționarea regimului, ştiind că re- 
cunoaşterea legitimității democratice a 
acestuia este condiționată de legalizarea 
contestării politice. De altfel, prin acţiunile 
teroriste care au culminat cu „„mineriada” 
din iunie 1990, neo-comuniştii la putere 
le-au arătat forţelor politice care se 
împotriviseră totalitarismului marxist şi 
celor care s-au răsculat contra co- 
munismului în,decembrie 1989, unde se 
termină concesiile pe care sunt dispuşi să 
le facă. După ce le-au exclus de la 
reorganizarea Statului şi definirea noilor 
instituții politice, le-au interzis să prezinte 
proiecte alternative de constituţie precum 
şi să dezbată public proiectul Guvernului. 
De la început lipsite de bazele economice 
ale puterii — pe care şi astăzi le mo- 
nopolizează succesorii partidului unic — 
forțele democratice nu dispun de mijloace 
comparabile pentru a-şi desfăşura ac- 
tivitatea şi a participa la campaniile 
electorale. Spre a le controla evoluţia, 
Puterea a suscitat în sânul lor candidatura 
unor personagii fără anvergură, cu scopul 
de a contra sau împiedica apariţia şi 
afirmarea de lideri capabili să dea Opoziţiei 
dimensiunea de alternativă reală la propria 
ei guvernare. PDSR a provocat astfel 
eşecul guvemnărilor din Legislatura trecută 
(1996-2000), pentru a compromite 
durabil. în ochii alegătorilor şi ai militanţilor 
lor, „partidele istorice”, ale căror obiective 
definitorii au fost abandonate o dată cu 
angajamentele lor electorale, de către 
conducerea lor infiltrată. Pe această cale, 
oligarhia colonială sovietică şi-a atins 
scopul primordial: eliminarea de pe scena 
politică a adversarului prin definiţie: 
Rezistenţa Anticomunistă. Mineriadele 
reduseseră la neputinţă Partidele liberal şi 
naţional-țărănesc, pe care infiltrarea le-a 
făcut apoi inofensive. Dar Rezistenţa 
Anticomunistă pe care continuau s-o 
simbolizeze rămăsese deținătoarea 
necontestată a legitimităţii democratice, 
adică reperul central al vieţii politice şi 
izvorul incontumnabil de onorabilitate a 
protagoniştilor. Reuşind să lipsească de 
reprezentare politică forțele care au luptat 
pentru restaurarea democraţiei şi, implicit, 
împotriva totalitarismului marxist, toate 
partidele iscate din PCR s-au emancipat 
de complexul originii lor străine şi al esenței 
lor delincvente. Eliminarea de pe scena 
politică a purtătorului de steag al libertăţii 
şi al democraţiei — şi ca atare depozitarul 
continuității statale întrerupte de comunişti 
— înseamnă sfârşitul tranziţiei: în absența 


martorului autorizat nimeni nu mai poate 
face comparaţiile cerute de revenirea la 
normalitate, Acum, când Rezistenţa 
Anticomunistă nu mai dispune de o tribună 
de la care să-i poată denunța impostura, 
Puterea poate pretinde că dominaţia 
sovietică şi totalitarismul marxist n-au 
existat niciodată, iar clasa politică, că este 
formată din oameni onorabili, care au fost 
întotdeauna nişte democrați convinşi! 

Astăzi în România nu mai există 
Opoziţie politică (în sensul adevărat al 
cuvântului). PSDR a fost fagocitat în două 
etape de principalii succesori ai partidului 
unic, FSN/PD şi PDSR/PSD, care aveau 
nevoie de el pentru a li se deschide uşile 
Internaționalei Socialiste. În urma unor 
divorțuri şi fuziuni succesive, PNL a ajuns 
să fie direct controlat de nişte notabili ai 
sistemului totalitar. Absenţi din Parlament, 
creştin-democrații sunt deja înscrişi pe 
traiectoria urmată de liberali, facțiunile în 
care au fost scindaţi fiind manipulate de 
foşti activişti de partid şi de oamenii 
serviciilor secrete. Absența unei Opoziţii 
capabile să cenzureze efectiv actele Puterii 
şi să ofere electoratului o alternativă reală 
la actuala guvernare aduce România în faza 
pre-totalitară pe care a cunoscut-o Italia 
fascistă înainte de suprimarea pluralismului 
— şi prezintă asemănări cu perioada de 
pregătire a „dictaturii proletariatului” de 
după 6 martie 1945. Una din consecințele 
derivei spre totalitarism pe care o denotă 
concentrarea centrelor de decizie, influență 
şi profit, este faptul că singurele segmente 
ale populaţiei României cu adevărat 
reprezentate pe scena politică sunt cele 
alogene: „minoritatea imperială” şi cea 
ungurească. „Minoritatea imperială” este 
numele dat de sovietologi reziduurilor 
dominaţiei moscovite din ţările ex-satelite, 
adică oligarhiei coloniale formate din 
mandatarii Kremlinului, neamurile şi 
clientela lor, al cărei caracter alogen constă 
în solidaritatea cu Rusia, bazată mai mult 
pe interesele comune decât pe criterii 
etnice. Puterea prezintă aşadar carac- 
teristicile unei coaliții de egoisme mi- 
noritare, care se afirmă în detrimentul 
principiului majoritar — care defineşte 
democraţia — arogându-şi privilegii şi 
creând particularisme incompatibile cu 
interesul general şi cu specificul românesc 
care sunt factori indisociabili ai suve- 
ranităţii Statului. 

Constatările de mai sus converg spre 
concluzia că România nu este un Stat 
democratic, ci o democraţie de impostură 
în care Puterea se exercită prin diversiune. 
Acţionând sub nume şi feţe noi, forţele 
totalitare îşi urmăresc obiectivele dinainte 
de 1990, uzurpând identitatea formațiilor 
democratice pe care şi le-au subordonat. 
Ele exercită puterea ascunzându-şi 
practicile arbitrare prin mimarea strict 
procedurală a ritualurilor democraţiei. 


Partidul care a înlocuit PCR la conducerea - 


Țării a dovedit că nu posedă nici voința 
politică de a restaura democraţia, nici 
calificarea cerută de o astfel de schimbare. 
Singura competenţă efectivă pe care foştii 


comunişti au arătat după 1989 c-o posedă. 


cu adevărat, este înşelătoria. 


Temându-se să-şi piardă privilegiile şi 
să se afle adevărul despre turpitudinile lor, 
neo-comuniştii nu sunt dispuşi să accepte, 
altfel decât retoric, nici pluralismul politic, 
nici competiția economică. De aceea, nu 
pot fi adepţii sinceri ai integrării europene 
şi atlantice. Admiterea în UE le-ar periclita 
inevitabil poziţiile hegemonice, deoarece 
concurenţa, la care ar fi inevitabil supuși 
— şi pe scena politică, şi în domeniul 
economic — ar pune capăt situaţiei mono- 
poliste de care se bucură... Mai mult: nea- 
vând nici o competenţă reală de capitalişti 
şi de manageri, ei ştiu că n-ar face față 
competiţiei şi c-ar da faliment, ceea ce ar 
lipsi PSD de baza economică a puterii. 

O integrare europeană reală — nu una 
conjuncturală, simulată prin acte de 
diversiune şi motivată de oportunism — este 
condiţionată de desovietizarea şi deco- 
munizarea aparatului de stat şi a societăţii 
civile, în continuare controlate de 
structurile care asigură perenitatea 
sistemului care a dăinuit între 1947 şi 
1989. Între două contrarii antinomice, cum 
sunt democraţia — întemeiată pe su- 
premaţia legii — şi totalitarismul — întemeiat 
pe arbitrarul absolut — nici un compromis 
nu este posibil. De aceea totalitarismul nu 
poate fi transformat” în democraţie, nici 
comuniştii în democrați. Nici unul din 
aceste sisteme nu poate fi construit cu 
rămăşiţele celuilalt, ci numai pe ruinele lui. 

Una din diversiunile folosite de 
comunişti pentru a rămâne la putere după 
1989 —şi astfel a se împotrivi schimbărilor 
—a constat în „teoria” că „nu există modele 
de tranziţie de la totalitarism la de- 
mocraţie”. Această minciună grosolană se 
adresa, desigur, bietului român dezin- 
format, care nu ştia sau nu-şi amintea de 
ceea ce se petrecuse în Germania şi în 
țările ei satelite după prăbuşirea hitle- 
rismului, sau în fostele colonii engleze, 
franceze, olandeze şi portugheze după ce 
s-au emancipat de sub dominaţia străină. 
După ce justificaseră „necesitatea” 
menținerii lor la putere printr-o primă 
diversiune — invocând aşa zisa «inexpe- 
riență politică a „partidelor istorice”», 
proaspăt ieşite din ilegalitate — ex-co- 
muniştii au venit cu o a doua, falsul 
argument al inexistenței „precedentului 
istoric”, pentru a pretinde că ei nu sunt 
mai puțin calificați să asigure trecerea de 
la sistemul totalitar la cel democratic, decât 
adversarii lor politici. Dirijarea tranziţiei 
era cel mai sigur şi eficace mijloc de a se 
împotrivi realizării obiectivelor acestui 
proces, începând cu desovietizarea şi 
decomunizarea, a căror înfăptuire este 
prealabilul obligatoriu al acestei schimbări 
fundamentale. 

Desovietizarea este echivalentul 
decolonizării anilor şaizeci ai veacului 
trecut şi înseamnă eliminarea sistematică 
din viața Statului şi a societăţii româneşti 
a tuturor aspectelor dominaţiei străine, 
începând cu concepţiile politice şi 
vasalităţile clandestine prin care aceasta 
supravieţuieşte dizolvării Pactului de la 
Varşovia şi a URSS. Decomunizarea este 
echivalentul, deopotrivă al denazificării 
Germaniei şi al lichidării colaboraţio- 
nismului în țările satelite celui de al III-lea 


Reich, a căror indiscutabilă reuşită face Ş 

din ele modele inconturnabile de înlocuire 
a structurilor totalitare prin instituţii 
democratice. 

Este evident că România nu va putea 
fi integrată în Europa atâta vreme cât va 
fi condusă de oameni creaţi de Moscova 
şi ținuți de ea, pentru care solidaritatea cu 
Rusia este mai puternică decât aceea cu 
Europa. Având în vedere „precedentul” 
mimării procedurale a democraţiei, nu 
putem exclude ipoteza unei integrări 
euro-atlantice simulate şi temporare, 
aducătoare de protecţie şi avantaje 
imediate pentru oligarhia colonială, care 
aşteaptă momentul întoarcerii la sânul 
„mamei Rusia”, de cum aceasta va putea 
să-şi reia politica hegemonică. Constatăm 
că, pentru a-și păstra pozițiile dominante, 
acest grup social este astăzi la fel de 
slugarnic faţă de SUA sau de UE pe câta 
fost până recent faţă URSS. Faptul acesta 
ne îndrituieşte să considerăm că, la 
negocierile cu aceste entităţi politice, este 
a priori incapabil să reprezinte cu 
demnitatea cuvenită Statul român şi să 
apere cu tenacitate adevăratele interese ale 
Națiunii. 

Privitor la desovietizare şi la deco- 
munizare, teza că „a trecut momentul în 
care ele mai puteau fi întreprinse” este tot 
o diversiune: nu este niciodată prea târziu 
pentru a face ceea ce trebuie făcut. 
Măsurile luate şi astăzi împotriva res- 
ponsabililor naţional-socialişti încă netraşi 
la răspundere ne-o amintesc periodic. 

Această analiză — care nu este 
exhaustivă — poate părea prea pesimistă 
în contextul perioadei de retorică entuziastă 
şi încrezătoare prin care trecem. Ar fi însă 
o eroare să i se impute tonul polemic şi 
caricaturizarea faptelor. În primul rând, 
pentru că celor care au denunţat nele- 
giuirile analoge ale hitleriştilor nu li s-au 
reproşat niciodată excesele verbale sau 
exagerarea faptelor, ca slăbind rigoarea 
argumentelor sau valoarea probelor aduse 
de ei. În al doilea rând, cum principala 
cauză a întârzierii schimbărilor din 
România, față de ceilalți foşti sateliți ai 
Rusiei sovietice, este în mod precis refuzul 
Puterii de a închide şi elimina definitiv 
paranteza comunistă din viața Statului 
român, virulenţa limbajului şi luminarea 
contrastantă a realităților sunt coerente cu 
rolul Rezistenței Anticomuniste în eli- 
minarea totalitarismului. Rol ce-i revine de 
drept şi exclusiv, atâta vreme cât Puterea 
se opune stabilirii adevărului şi dreptăţii, 
obstruând accesul la arhivele partidului 
unic şi ale poliţiei politice, şi cât nu există 
un dispozitiv juridic calificat, care să 
lichideze complet succesiunea orânduirii 
coloniale şi totalitare. 

Ne fiind infailibili, nu excludem 
posibilitatea de a ne înşela în privința 
capacităţii de a se reforma a comuniştilor 
şi a securiştilor care conduc România în 
ceasul deschiderii uşilor NATO şi UE. 
Pentru că noi suntem cei calificați să 
stabilească valabilitatea „saltului” pe care-l 
reprezintă tranziția, vom fi primii să-i 
salutăm pe cei dintre ei care, servind Țara 
şi Națiunea, îşi vor dovedi conversiunea 
în adevărați patrioţi şi adevăraţi democrați. 

Uniunea Mondială a 
Românilor Liberi 

CORESPONDENŢĂ DIN NEW YORK 
Aurel Sergiu Marinescu 


13 Cei ep Su Sa scadentelor, când conducerea Statelor Unite poate în mod 
Ea baie 200 es iti SQru siguranța naţională, pentru a nu se mai repeta un Il 
EpSCA 203 1osolut necesar ca terorismul — indiferent de ce nuanţă este — să fie 
stârpit pe plan internaţional. 
= age ee e prricale  cteaiutia dictatura lui Saddam Hussein din Irak, unul dintre 
de icaparăne d iezii asi ESTIA mea său popor din lumea de azi, dictator cu planuri agresive 
prezenta era înarmarea Sa cu zei cca mal mare periculozitate pe care Saddam Hussein o 
Bioloei EA tiperiea luca ci 8 eee Mventidnaiti de distrugere în masă — chimice, 
N EORsec N rave atât ae ca se e arme terorismului internaţional ceea ce ar fi 
ra n tatea ele Unite cât şi pentru oricare altă țară civilizată. 
: i petarea lui | 1 septembrie! De aceea pentru dezarmarea acestui 
Spa Enea fa ae Ceasul de Securitate al Organizaţiei Naţiunilor Unite. De 
: e măsuri şi decizii în scopul dezarmării Irakului, pe care 
Hussein nu le-a respectat. Aşa s-a ajuns la momentul când trebuia terminat jocul „de-a 
negat > Bica Bic eetut dictator criminal; aşa s-a ajuns ca ONU să demonstreze că 
estui „guvern internaţional!” trebuiesc respectate ori urmează 
rezolvarea prin forță. 
z Numai că acest forum internaţional numit pompos „Consiliul de Securitate” a dovedit 
încă o dată că nu este nimic altceva decât o „moară de măcinat vorbe”. 

„Astfel s-a ajuns la situaţia ridicolă că pentru siguranța Statelor Unite, pentru a nu se 
Ina repeta acţiuni teroriste, pentru a se evita mii de morți şi pagube materiale uriaşe, să 
decidă Camerun şi Gabon, minuscule state africane tribale care nu reprezintă nimic în lume, 
sau Angola, unde 20 de ani s-au luptat sălbatic triburi între ele pentru acapararea puterii, 
unele susținute de Cuba, altele de China. 

În aceeaşi perioadă s-a ajuns la situația jignitoare, anormală şi comică ca din partea 
ONU, Comisia pentru drepturile omului să verifice Statele Unite — cea mai democrată ţară 
de pe pământ — asupra condițiilor în care sunt ținuți prizonierii la Guantanamo Bay în Cuba 
teroriştii Al Quaeda capturați în luptele din Afganistan. Preşedintele acestei Comisii ONU 
de verificare este reprezentantul Libiei, adică tocmai al țării care a subvenţionat masiv 
terorismul internaţional, care ea însăşi a organizat şi executat acţiuni teroriste de mare 
anvergură. 

Ipocrizia unor țări care s-au opus unei acțiuni militare ONU contra Irakului este nu 
numai evidentă, dar te umple de revoltă. 

S-a opus la o intervenţie militară ONU China, care fără nici o aprobare ONU a desfiinţat 
prin ocuparea sălbatică Tibetul cu civilizaţia lui. 

S-a opus la o intervenție militară pentru dezarmarea Irakului, tocmai Rusia care de 
zece ani fără aprobarea ONU măcelăreşte poporul cecen pentru singura vină că acesta vrea 
să fie independent de Moscova. 

S-a opus şi Franţa, care de fapt a condus răzvrătirea împotriva Statelor Unite, deşi în 
mai multe ocazii, fără aprobarea ONU şi-a trimis trupele în unele țări africane, foste colonii 
franceze, sub diferite pretexte, cum a făcut recent, de exemplu, în Coasta de Fildeş. 

Franţa, Germania, Rusia, probabil şi China, s-au opus şi pentru petrolul irakian. A facerile 
şi comerțul sunt cordonul ombilical ce le leagă de Irak, o mare piaţă de desfacere. 

Faţă de această opoziţie Statele Unite, în apărarea siguranței viitorului lor, au fost 
nevoite să pornească aproape singure într-o acțiune militară pentru dezarmarea Irakului şi 
desființarea regimului dictatorial al lui Saddam Hussein. 

În faţa acestei situații oamenii politici ai Americii, dacă sunt cu adevărat patrioți, îşi 
pot pune câteva întrebări la care răspunsurile vin automat. 

De ce America susține financiar cu 75% bugetul acestei birocraţii ineficiente, incapabilă 
să ia decizii? 

De ce Statele Unite trebuie să menţină pe teritoriul lor o organizaţie internațională sub 
acoperirea căreia sute de spioni-diplomaţi sau funcţionari ONU spionează continuu militar, 
economic, tehnologic? 

Şi în sfârşit, de ce cea mai mare putere militară de pe pământ, cea mai mare putere 
industrială şi economică a acestor vremuri, cea mai puternică democrație a lumii, care atrage, 
ca un magnet, mii şi mii de cetățeni ai altor ţări, trebuie să-şi bazeze securitatea sa internă 
pe decizii luate de unele țări greu de găsit pe hartă, care nu-şi pot plăti cotizaţia la ONU şi 
nici măcar întreține diplomaţii la New York, reprezentanţi ai unor țări nedemocratice, 
dictatoriale, cu lupte tribale interne de zeci de ani de când au devenit independente? 

- Soluţia: încetarea plăţii contribuţiei de 75% a Statelor Unite cât şi schimbarea adresei 
din New York, la Geneva, Paris sau chiar Berlin sau Moscova, a ONU. 

Tot atât de ineficient s-a dovedit şi celălalt organism internaţional, NATO, creat pentru 
apărarea Europei de pericolul invaziei sovietice, organism care a avut ca principiu „Unul 
pentru toți; toți pentru unul” sau mai clar spus în cazul unui atac împotriva unei țări din 
NATO, celelalte erau obligate să ajute țara în pericol. 

Cum a fost respectat acest principiu, când în mod defensiv, Turcia, o țară NATO, a cerut 
ajutor în cazul atacării Irakului, iar alte țări NATO Franța, Germania, Belgia au refuzat ajutorul 
cerut? Unde este unitatea NATO în acţiunea contra teroristului Saddam, care era o amenințare 
nu numai pentru Statele Unite dar şi pentru „infidelii” din Europa? ai: 

Cum azi Rusia Sovietică nu mai există şi cu ea nici pericolul unei invazii militare 


„Prietenul la nevoie 
| se cunoaşte” SE 
o lecţie învățată târziu de America 


ilitare 
dar și 


m azi Franţa şi Germania se autoconsideră mari puteri m 
fără ajutor „din afară”; cum azi în special Germania, 
laţii de prietenie cu Rusia cu care au bune relaţii economice 
atitudinea americană şi față de NATO. America 


să-şi facă alianțe numai cu acele țări care au aceleaşi idealuri şi scopuri ca ea: cu acele țări 


care au nevoie de garanția securității lor pe care le-o poate da numai America. 
icane de dezarmare a Irakului şi desființarea regimuluj 


Cu ocazia campaniei militare ameri 1 i iințar 
sângeros, dictatorial al lui Saddam Hussein, Statele Unite au avut ocazia să-şi verifice alianțele 


şi mai ales prietenii. Pe duşmani îi cunoştea. - DZ aa a 208 
O concluzie primordială este că oamenii din toate timpurile, cei săraci, i-au invidiat şi 


chiar i-au urât pe semenii lor mai bogaţi- Lenin pentru prima dată a transformat aceste 
simţăminte umane — invidie, gelozie, ură — într-o teorie şi instrument politic care-s-a numit 
„lupta de clasă” şi care la nivel de stat a injectat această otravă aurii. 

Aşa se explică de ce conducătorii, care sunt tot oameni invidioşi faţă de țările bogate, 
au luat măsuri dictate tocmai de aceste simțăminte, şi devin iraţionali în detrimentul 


sovietice în Europa de vest; cu 
capabile să se apere ele însele 
Franţa, sunt în cele mai calde re | 
şi comerciale, este cazul să fie reconsiderată 


intereselor poporului pe care îl conduc. : i : Să 
Să luăm de exemplu Germania, care a ajuns la nivelul actual datorită zecilor şi sutelor 


de mii de tineri americani care au luptat şi şi-au sacrificat vieţile pentru eliberarea poporului 
german de sub dictatura nazistă a lui Hitler, un fel de Saddam al lor. Reconstrucția Germaniei 
după război s-a făcut prin planul Marshall, adică prin bani americani, iar apărarea unei păr 
a Germaniei care a avut norocul să fie ocupată de aliații vestici s-a făcut tot de armata 
americană; când ruşii au făcut blocada Berlinului tot americanii i-au salvat pe berlinezi. Azi 
orice german cinstit poate vedea (după unificare) diferența dintre nivelul lor de viață, datorită 
americanilor, şi nivelul fraţilor lor din fosta RDG, datorită ruşilor. Azi, când în cadrul ONU 
Germania a fost chemată să sprijine moral dezarmarea prin forţă a lui Saddam, s-a opus, 
indirect încurajând un atac terorist chimic sau biologic împotriva Americii. 

Franța a fost într-o situaţie aproape similară cu Germania: a fost eliberată de sub ocupația 
nazistă (cimitirele din nordul Franţei sunt mărturie a sacrificiilor umane făcute de americani 
în acest scop); refăcută prin acelaşi plan Marshall, dar conducătorii francezi trăiesc cu un 
secol în urmă când Franţa dicta în Europa fiind mare putere, când franceza era „limba 
diplomatică” şi războaie şi păci se făceau numai cu acordul Franţei. Conducătorii Franței nu 
par a înțelege că în cadrul naţiunilor lumii acum au un rol secundar; că în cele două războaie 
mondiale au fost salvaţi francezii de americani şi că după al doilea război mondial titlul de 
mare putere i s-a dat prin fraudă, deşi era o ţară învinsă fără glorie. De aceea conducătorii de 
azi ai Franţei nu înțeleg că nu mai au puterea de decizie privind soarta lumii, că Franţa nu mai 
este o mare putere militară, economică şi industrială ca atunci când era un imperiu colonial. 

Faptul că preşedintele G.W. Bush şi-a „permis” să ia hotărâri fără a se consulta cu 
Chirac l-a lezat pe acesta în mândria lui de „cocoş galic” care a dominat Europa. De fapt 
antiamericanismul de mulți ani este instalat în Franţa: incendierea a câteva Mc Donald's-uri 
considerate expresie a expansionismului SUA, campania deschisă contra filmelor americane, 
a literaturii şi chiar a acelor cuvinte care au pătruns în limba franceză, articole în presă pline 
de dușmănie faţă de America. Poporul francez uită de zecile de milioane de dolari aduse 
anual în Franța de turiştii americani; ei ignoră că şi în America există apă minerală care 
poate fi băută în loc de „Evian”; ei ignoră că în California se produc vinuri care rivalizează 
cu cele franțuzeşti, plus că sunt şi alte zeci de podgorii pe Valea Hudson Long-Island. 

Conducătorii francezi şi exponenții antiamericanismului din Franţa ignoră că şi în Statele 
Unite se produc brânzeturi variate şi de calitate, că se produc parfumuri, modă, genţi. De 
fapt şi de drept, America care a trimis oameni pe lună poate să creeze şi brânzeturi şi 
parfumuri, modă şi genţi care să satisfacă orice exigență. i 

Cine are nevoie de aceste produse ale „prietenei noastre Franţa”? 

Mexic, vecinul nostru din sud, trăieşte din bunăvoința americanilor. Milioane de 
mexicani s-au stabilit ilegal în SUA şi alte milioane, tot ilegal, vin să lucreze sezonier în 
fermele americane. Aceştia trimit acasă, la familii, anual miliarde de dolari. În plus americanii 
au creat industrii în Mexic dat fiind mâna de lucru ieftină, dând de lucru la mii de muncitori. 
mexicani. Pentru Mexic, Statele Unite sunt o supapă; toţi săracii şi şomerii în număr de 
milioane trăiesc împreună cu familiile lor datorită Americii. Altfel, rămân disperaţi, săracii” 
ar face revoluție cu prețul a mari urmări sociale. În multe state americane, mexicanii; 
muncitori sezonieri ilegali, fără a plăti impozite şi taxe în SUA, primesc asistență medicală 
gratuită şi copiii lor sunt primiţi gratuit în şcoli. În plus din Mexic se introduc ilegal în SUA 
şi cantităţi însemnate de droguri. 

Cu toate acestea guvernul mexican vrea mai multe drepturi pentru imigranții ilegali în 


America, nu vrea nici o restricție la frontiera Statelor Unite, cu Mexic desigur, invidiază şi 


urăște vecinul colosal de bogat din nord. 

Aşa şi-a arătat cu adevărat „prietenia” faţă de America, de curând în cadrul Consiliului 
de Securitate, votând în favoarea lui Saddam. 

Buna noastră vecină Canada a avut ocazia să-şi arate adevăratele sentimente de prietenie 
față de Statele Unite, tot acum cu prilejul „vorbăriei fără conţinut” din Consiliul de Securitale, 
probabil fiind „patria” a 680.000 de musulmani. 

Mai mult, Canada a devenit un culoar de trecere pentru terorişti islamici care vin în 
Statele Unite dată fiind porozitatea frontierei americano-canadiene. Până 
destui terorişti Al Queda ajunşi în Statele Unite datorită în primul rând le 
ei ale Canadei. 

Zilnic se derulează un comerţ de 6 miliarde dolari în favoarea ambelor părți; din totalul 
de investiţii străine făcute în Canada 72% sunt americane. Canada a avut ariul trezit un 
beneficiu de 86 de miliarde de dolari în comerţul cu Statele Unite. 

Când au avut ocazia, conducătorii unei țări bogate şi-au demonstrat invidia faţă de vecinul 
mai bogat con form principiului „să moară şi capra vecinului”, Ei au fost alături de alţi opozanți 
ai SUA în lupta pentru a crea o lume fără teamă, fără victime nevinovate. 

Turcia, pentru a lăsa 60.000 de militari americani să pomească atacul împotriva Irakului 
din partea de est, a cerut americanilor 90 miliarde dolari sub diferite motive. deloc credibile 
S-a ajuns la 26 miliarde, dar Turcia a refuzat. i 

Motivul refuzului turcesc este unul singur: americanii nu i-au lăsat să intre cu armata 
în Irak ca să smulgă o parte a acestei țări bogate în petrol. Dar Turcia, care are experienţă în 
a răpi teritorii străine, vezi Cipru mai recent şi întreaga coastă a Asiei Mici, grecească în 
trecut. a intrat deja fără voie în Irak ceea ce va crea serioase consecințe după ce zeci de ani 


acum au fost prinşi 
pilor blânde pentru 


această țară a fost sub tutela americană care a înarmat-o, i-a modernizat armata şi i-a dat 
multe sute de miliarde de dolari sub formă de ajutor. 

Astfel luate pe rând, multe ţări prietene, multe guverne prietene au dovedit că au alte 
sentimente faţă de cele declarate deschis şi afişate faţă de SUA. 

Până şi Coreea de Sud, apărată timp de peste 50 de ani de invazia Coreei de Nord 
comuniste, salvată în 1950 de la a deveni şi ea subjugată de sora din nord şi pe care în 
decursul anilor 37.000 de militari americani au păzit-o ca să ajungă o putere industrială şi 
economică, s-a disociat acum de Statele Unite şi consideră că „armata americană pe pământul 
coreean este o piedică în calea unificării cu Coreea de Nord”. Au deci nostalgia foamei, a 
terorii, a mizeriei comuniste din Nord. Şi astfel s-a ajuns la reevaluarea relaţiilor SUA cu 
unele ţări. Cu astfel de prieteni, mai au nevoie Statele Unite de duşmani declaraţi? Ironia 
sorții face ca țările Europei apusene care au trăit anii de după al doilea război mondial în 
libertate şi prosperitate datorită SUA, azi duşmănesc America în timp ce țările Europei de 
Est cu peste o sută de milioane de locuitori donate lui Stalin de aceeaşi Americă şi care au 
trăit în teroare, frică şi sărăcie sub comunism în aceeaşi perioadă, azi sunt devotale şi fidele 
Americii, pe care au căutat s-o ajute după puterea lor în aceste momente istorice. 

Concluzia: și istoria face glume şi năzbâtii câteodată! 

DESPRE RĂZBOIUL DIN IRAK 
ŞI ŞANSELE DE PACE ÎN 


ORIENTUL MIJLOCIU 


Traian Ungureanu, 12.04.2003 


Documentar preluat de pe Internet, prin casetă vocală 


O presupunere bântuie viitorul. Războiul din Irak va limpezi Orientul Mijlociu. Mai 
întâi să ne lămurim orizontul imediat. De mult nu s-a formulat o judecată mai simplă şi mai 
categorică. Americanii se hotărăsc şi hotărăsc şi pentru evrei şi pentru arabi care se supun 
şi se bat. Judecata are câteva probleme. Prima e că ea a început deja să lucreze, din ziua de 
14 martie. 

Aşa cum ştiu şi admiratorii şi adversarii, preşedintele George Bush şi primul ministru 
Blair - sau invers -, sunt cu începere dintr-un anumit septembrie o idee cu două capete. 
Primul ministru Bush şi preşedintele Blair - sau invers - sunt aproape interşanjabili şi multă 
lume vede în ei clona unui polițist mondial. Ei au lansat simultan promisiunea agresivă a 
unui plan de pace. Nu încă un plan de pace ci dimpotrivă, un plan de pace obligatoriu. 1 se 
mai spune hartă sau ghid, pentru că descrie un traseu cu puncte şi date precise. La capătul 
traseului, în 2005, ar urma ca arabii palestinieni şi evreii din şi din jurul Israelului să prezinte 
la cheie două state civilizate, care se recunosc reciproc, se respectă şi trăiesc în pace. Un 
stat palestinian şi statul Israel. Însă, cum spuneam, problema acestui plan e că a început să 
lucreze, cronometrul a fost declanşat în ziua de 14 martie şi va fi oprit cândva în 2005. 
Americanii şi englezii promit închiderea băii de sânge din Orientul Mijlociu, dar cer un 
efort nemaiîntâlnit evreilor şi arabilor, ei trebuie să-şi suspende prejudecățile, să nu mai 
țină cont de nimic din ce se întâmplă în următorii doi ani, chiar sunt până la urmă doi ani, să 
nu se uite nici în dreapta nici în stânga şi să o țină într-o reformă şi într-o lepădare de sine de 
amintiri şi de ambiţii. Căci, atât cât se cunoaşte până acum din planul americano-britanic, el 
cere o voinţă de fier şi aproape pleacă de la presupunerea că arabii şi evreii vor să se sfințească. 
Iată câteva probe. Până în mai 2003 palestinienii urmează să plivească serviciile de securitate, 
să facă din ele unul singur şi să controleze cu el grupurile cu bombe la cingătoare care 
roiesc în jurul lui Yasser Arafat. : 

Dar iată de pildă şi Hamas crede că are ceva de spus. Hamas are patronii prin altă parte, 
probabil în Irak, dar lucrează printre palestinieni. Va reuşi noua administraţie palestiniană să 
pensioneze Hamasul şi Jihadul Islamic şi Brigăzile Al Aksa şi alte organizații din ce în ce 
mai nervoase? Şi asta până în mai. Prevederea următoare. Un angajament paralel. Palestinienii 
anunță oficial că renunţă la terorism şi în schimb Israelul opreşte construirea de aşezări 
evreieşti în teritoriile locuite de palestinieni, şi dărâmă ce a construit după septembrie 
2000. Dar cine trebuie să înceapă? Israelienii cer ca palestinienii să renunțe mai întâi la 
terorism, palestinienii, bineînțeles, vor mai întâi să-i vadă pe evrei punându-se pe demolat. 
Însă punctul următor e şi mai ascuțit. Israelul şi noul stat palestinian trebuie să se recunoască 
reciproc. Simplu, nu tocmai. Israelul vrea ca palestinienii să recunoască nu statul Israel ci 
statul evreu Israel, în traducere recunoscând caracterul evreu al statului Israel palestinienii 
nu mai emit de fapt pretenţii la revenirea în Israel a milioanelor de palestinieni plecați din 
Israel şi împrăștiați acum în țări arabe prietene. Presupunând că doi ani de-acum încolo 
arabii şi evreii vor lucra ca la bibliotecă, planul va fi greu dacă nu imposibil de respectat. 
Biblioteca e însă închisă, toată lumea se uită la film, din 20 martie rulează o nouă 
Superproducție americano-britanică. pă 

Războiul din Irak se duce deja în inima Orientului Mijlociu, el forţează într-un fel 
lumea arabă să raţioneze rapid şi să decidă între două variante de joc. Prima, aşa cum e 
înclinată să creadă Hannan Ashraoui, palestiniană, veterana negocierilor cu Israelul, planul 
american trebuie înțeles ca o bucată de hârtie şi nimic mai mult. Conform acestei interpretări, 


“planul a fost lansat şi trâmbițat pentru a da de discutat şi de sperat arabilor câtă vreme . 


americanii sunt ocupați cu războiul din Irak, apoi planul de pace ar urma să se alăture 
conferinței de la Madrid, procesului Oslo şi negocierilor de la Camp David, cu care va 
împărți arhivele diplomatice şi uitarea. Există o analiză încă mai cinică, după care planul a 


fost lansat de americani pur şi simplu pentru uzul personal al primului ministru Tony Blair: 
hărțuit de adversari ai războiului în societatea şi lumea politică britanică, Blair va putea să 
agite planul de pace din Orientul Mijlociu, pentru a-și dovedi seriozitatea şi bunele intenții. 
Dar dacă planul a fost gândit de americani cu toată seriozitatea? Dacă războiul din Irak şi 
planul de pace sunt de fapt parte a aceleiaşi strategii, cursul practic şi cel teoretic de pacificare 
a Orientului Mijlociu? Planul de pace nu mai e în acest caz doar o bucată de hârtie ci un 
program sprijinit de puterea armată. Americanii au adică o strategie definitivă de înlăturare 
a cauzelor de instabilitate din Orientul Mijlociu şi sunt dispuşi să o impună şi cui aplaudă, şi 
cui dă din cap sceptic. O dovedesc articole, studii, declarații publice ale ideologilor elitei 
politice americane. Paul Wolfovitz, ministrul american adjunct al apărării, e la modă mai 
ales când îşi expune ideile. Şi ideile lui Wolfovitz sunt deja blindajul politologic al 
ministerului american al apărării. Ținta e terorismul, iar terorismul e definit de Wolfovitz 
ca un derivat arab al lipsei de raționalitate politică. Soluția: introducerea prin forță sau paşnic 
a raţionalității politice. Altfel spus pacea negociată sau impusă e obligatorie, dar ea trebuie 
însoţită de statalitate şi de răspunderi politice, de aceea e planul de pace, aşa cum spun 
americanii, obligatoriu, de aceea are termene, date fixe şi puncte nenegociabile. James 
Woolsey e chiar mai categoric. Woolsey, fost director CIA, susține că Statele Unite trebuie 
să intervină la scară globală şi numeşte asta, pur şi simplu. al patrulea război mondial. Primele 
două vă sunt cunoscute, al treilea a fost războiul rece, iar al patrulea e lupta cu centrele de 
instabilitate din lumea arabă şi islamică. Mai pe şleau, Irak, Siria, Iran, urmate de Egipt şi 
Arabia Saudită. SUA trebuie să adopte conform lui Woolsey un activism agresiv pentru a 
convinge moral sau pentru a elimina mita şi sursele de pericol. Multe guverne arabe trebuie 
că au privit cu îngrijorare aceste idei. Odată cu războiul din Irak aceste guverne au poate 
uneori impresia că stau fixe, nu pe hartă, ci în vizorul unei lunete. Wolfovitz şi Woolsey nu 
vorbesc de altfel de capul lor. În 1998, când nimeni nu ar fi îndrăznit să arunce asemenea 
idei nici într-o conversaţie la bufetul sării, Wolfovitz şi Woolsey au semnat un document 
intitulat „Proiectul noului secol american”. 

Între celelalte 8 semnături găsim în josul documentului un alt nume care face astăzi 
politica Americii. Donald Rumsfeld, ministrul american al apărării şi, se zice, locatarul 
principal în urechea lui Bush. El a dat în doar câteva săptămâni, la începutul lui martie, toate 
semnalele că ideile noii strategii americane sunt coapte şi că vor fi puse la lucru dacă altfel 
nu se mai poate. Siria şi Iranul au fost de-altfel numite fără ocol. Siria, descrisă de Rumsfeld 
drept furnizor încăpățânat de material militar al Irakului şi adăpost pentru fugarii irakieni, 
are motive să creadă că s-a schimbat ceva în atitudinea americană față de Orientul Mijlociu. 
Indiferent de simpatiile politice, de pro sau de antiamericanism, toată lumea a sesizat în 
războiul din Irak măcar un lucru, slăbiciunea. Slăbiciunea armatei irakiene, slăbiciunea 
amenințărilor cu martiri sinucigaşi, slăbiciunea discursurilor apocaliptice rostite la 
televiziune. Au de gând guvernele arabe să facă în curând proba aceleiaşi slăbiciuni, sau au 
realizat deja că e mult mai avantajos să ajungă la o înțelegere cu America. În definitiv, cine 
negociază e partener egal. Principala consecință a războiului din Irak ar putea fi tocmai 
întărirea şanselor de succes ale planului de pace anunţat pe 14 martie. Cineva a prezis că 
dimpotrivă, războiul va naşte o sută de Bin Ladeni. E un pronostic discutabil. Avem deja un 
precedent, războiul din Afganistan a pus capăt în două luni mişcării taliban şi a spart cuibul 
lui Bin Laden. Insă, n-a fost urmat de apariţia a măcar 50 de Bin Laden. Puterea şocantă a 
americanilor a dat de gândit. Şi, putem de altfel încheia chiar cu o vorbă a lui Bin Laden, 
care, iertat fie citatul, se potriveşte de minune: „Când ai în față un cal slab şi un cal puternic 
bunul simţ îţi spune să alegi calul puternic”. Barakat, unul din demnitarii palestinieni şi unul 
din viitorii miniştri ai guvernului obiectează. Motivul: nu se poate discuta serios în timp ce 
armata americană se plimbă cu blindatele prin Irak. S-ar putea, însă, ca palestinienii să aibă 
şi alte motive. Mai întâi, noul guvern va avea nevoie de cât mai mult timp pentru consolidare, 
apoi viitorul prim ministru Mohamed Abbas ştie că nu va putea discuta serios planul fără a 
vizita Washingtonul, iar cel mai rău lucru ce i s-ar putea întâmpla acum lui Abbas e să apară 
într-o fotografie cordială cu George Bush. Ariel Sharon îşi face poate alte socoteli, dar 
ținteşte în aceeaşi direcţie. Primul ministru israelian doreşte un proces lent, pentru că 
probabil contează pe efectul „Bagdad”. Sharon nu poate decât să spere că întreaga regiune 
se va schimba după războiul din Irak. În sfârşit, surpriza cea mare e că până şi Statele Unite 
aravea motive să fie mulțumite cu o amânare. În definitiv, războiul nu s-a încheiat Şi urmează 
lunile de confuzie dinaintea organizării unui noi administrații. Singurul om care are nevoie 
ca de aer de planul de pace e primul ministru Tony Blair. EI e şi omul care crede cu adevărat 
că Eleea Orientului Mijlociu ar putea fi rezolvate în următorii doi ani. Ce va fi e, 
oricare ps deus nn cun pro nd 

laşi timp însă Orientul Mijlociu ar putea fi ceva mai paşnic. Deci 
toată lumea va rumega înțelesul războiului din Irak. 

e Cu mari strădanii, primăvara a 
început să-şi arate razele ceva mai des, 
gropile din caldarâm au început să capete 
umplutură nouă (care, în unele cazuri, a 
şi început să se prăbuşească în mis- 
terioasele hăuri subterane de sub asfaltul 
bucureştean), preţul la benzină a început 
să zburde sprințar (dar tot în sus), ne-a 
crescut nivelul de trai atât de fioros încât 
pensionarii noştri putred de bogaţi nu mai 
au nevoie de compensare la medicamente 
(sau cel puţin aşa-şi închipuie generosul 
Minister al Sănătăţii), piaţa s-a umplut de 
scumpătăţi (ridichi, salată verde, cartofi), 
câinii vagabonzi sunt din nou amenințați 
de inițiativele ucigaşe ale primăriei, pe 
scurt, parcă se actualizează celebrul banc 
cu vizita delegației chineze la Ceaușescu. 
e Cică răposatul toarăş, cu ocazia unei 
vizite a unor delegaţi chinezi, le spunea 
plin de mândrie oaspeţilor: „Poporul român 
e foarte disciplinat. Mănâncă din două în 
două zile, şi atunci numai o bucăţică de 
pâine, stau în case cu temperatură de 6 
grade iarna, vin la ore suplimentare 
neplătite şi stau cu ceasurile la şedinţele 
de partid lărgite, iar duminica vin la muncă 
voluntară-obligatorie”. Atunci, con- 
ducătorul delegaţiei chineze l-a întrebat: 
„Dar cu cianură ați încercat?” e Mai, mai 
să ne gândim că e un banc cât se poate de 
actual. 

e Văzând cum stau lucrurile, 
românașii noștri isteți încearcă cu tot 
dinadinsul să se strecoare în acele părți 
ale lumii în care traiul zilnic se câştigă cu 
mai multă uşurinţă, ceea ce dă de lucru 
autorităţilor de frontieră. e E drept că 

oficialităţile afirmă sus şi tare că au 
securizat frontierele (condiţie care ne-a 
fost pusă pentru a fi suspendată obli- 
gativitatea vizelor Schengen). e Dar, dacă 
priveşti bine la numărul românilor care 
sunt expulzați din UE (majoritatea fiindcă 
au ajuns ilegal în străinătate), înţelegi că, 
totuşi, frontierele noastre nu sunt chiar atât 
de crâncen păzite încât să-i descurajeze 
> > pe îndrăzneții care vor să le treacă în mod 
clandestin. e Până una alta, constatăm că 
în primele trei luni ale anului acestuia a 
fost interzisă ieşirea din țară unui număr 
impresionant de doritori de călătorii în 
Vest: 170.000 de persoane au fost oprite 
la graniță, majoritatea pentru că nu aveau 
banii necesari pentru călătorie, un număr 
destul de mare pentru că aveau actele în 
neregulă. e Dintre cei 4837 români 
expulzați de țările din Vest, 450 au săvârşit 
infracțiuni care i-au procopsit cu dosare 
penale. e Cam 10%!! e Să ne mai mirăm 
că urlă ziarele străine de cetățenii români 
care jefuiesc, fură, cerşesc, codoşesc? 

* Apropo de infracțiuni, mai e câte 
una mai lată care te lasă cu gura căscată. 
e Bunăoară, un tir înmatriculat în judeţul 
Alba se prezintă deunăzi la Negru Vodă, 
la punctul de frontieră, venind din Turcia 
încărcat cu detergenți. e Vameşii români, 
plin de inspiraţie, au făcut un control 
(firesc) mărfii şi, ce să vezi? e Printre 
baxurile de detergenți erau ascunse nici 


mai mult nici mai puţin decât 181,8 
kilograme heroină, adică drog dur valorând 
frumoasa sumuliță de 5 milioane de dolari. 
e Uite, dom/le, ce de bani valorează o 
încărcătură de bieți detergenți. e Poliţia e 
de părere că aşa o bogăţie de marfă nu 
era destinată drogaţilor sărăcani din țara 
noastră, pe care insuficiența mijloacelor îi 
obligă să recurgă la mizilicuri alde aurolac 
Sau, şi mai rău, vodcă ieftină fabricată în 
cine ştie ce cadă de baie, de care fabricanţii 
nu au nevoie pentru destinațiile ei fireşti. 
întrucât sunt în general persoane certate 
cu apa şi săpunul, 

e Că tot vorbim despre această 
pătură distinsă a societăţii, e locul să 
amintim domnilor dornici de amor tarifat 
că doamnele care-şi vând farmecele 
apreciază adeseori posesiunile (în special 
mobile) ale clienţilor, pe care, dacă au 
ocazia, şi le însuşesc fără remuşcări 
(posesiunile, nu pe domnii respectivi). 
e Aşa s-a întâmplat cu un marinar 
ucrainean amator de căldură sufletească 
şi trupească: el a făcut apel, întru acest 
scop, la două distinse lady de pe malul 
mării (la două pentru că avea nevoie de 
multă căldură sufletească). e Cele două 
(b)orfeline, constatând că orfanul de iubire 
era dotat cu un inel de aur şi cu un mic 
tezaur în euro, şi-au însuşit aceste bunuri, 
probabil preţuindu-şi serviciile la mai mult 
decât meritau. e Vajnica noastră poliţiune, 
făcând cercetările de rigoare la plângerea 
păgubaşului, a dibuit inelul, pe care 
„trufandalele” îl amanetaseră. e Cei 300 
de euro săltaţi de iubărețele românce s-au 
pierdut însă în neagra veşnicie. 

e Se ştie că firma Elada Service 

SRL, administrată de un fost domn 
poliţist, care se bucură de expresivul nume 
de Tedi Nătăvală, a obținut de la generosul 
nostru stat, ocrotitor al iniţiativei private, 
o frumoasă rambursare necuvenită de 
TVA, în valoare de 35 miliarde lei (aoleu, 
ce sume interesante, măiculiță!). e Ei bine, 
aflăm că, de curând, a fost arestat fostul 
director adjunct al Administraţiei Finanţelor 
Publice Constanţa, care a aprobat această 
restituire ilegală către frățânele Nătăvală, 
făcând cu această ocazie o gaură straşnică 
în buzunarul nostru, al tuturor. e Domnul 
respectiv, pe numele său Ștefan Brânză, 
şi-a băgat probabil adânc mustăţile în 
smântână, căci nu ne închipuim că a făcut 
aşa un dar din banii noştri fără să-şi 
păstreze şi dumnealui un mic suvenir. 
e Suntem siguri că acum, când a intrat la 
răcoare alături de alţi doi colegi ai dumisale, 
acuzați ca şi el de abuz în serviciu contra 
intereselor publice, în formă calificată, 
amintirea suszisei smântâni le va ţine la 
toți trei de cald. 

e Mârlănia crasă din fotbalul 
românesc trezeşte reacții sănătoase în 
ziare, dar nu destul pentru ca puroiul care 
umflă până la refuz această bubă să fie 
eliminat. e Până una alta îi vedem pe 
protagoniștii interminabilei piese mito- 
căneşti rânjind din ce în ce mai vesel pe la 
televizor şi prin pozele din jurnale, 

nesinchisindu-se de mizeriile date la iveală. 
e Aferim, câinii latră, caravana trece. De 
obicei cu helicopterul. e Nu e speranţă să 
se facă bine fotbalul nostru. 

e Marele agricultor de carton, cel 
bine numit, domnul Culiţă Tărâţă, are deja 
o datorie de 33 miliarde lei încă de anul 
trecut, către ADS (Agenţia Domeniilor 
Statului). e Miloasa ADS încă îşi aşteaptă 
mălaiul de la Tărâţă, fără să-i pună sula în 
coaste. e Numai că, pe 15 aprilie, sus- 
numitul domn Tărâţă trebuie să plătească 
alte 7 miliarde lei, iar în iulie îl mai aşteaptă 
încă un termen, pentru plata a încă 28 
miliarde lei, toate aceste sume reprezentând 
redevenţe pentru exploatarea celor 56 mii 
hectare din Insula Mare a Brăilei, pe care 
vechilissimul Tărâţă le gerează, cu 
binecuvântarea aceluiaşi ADS. e Ne 
întrebăm dacă, în sfârşit, respectivul domn 
nu-şi va achita din nou datoriile către stat, 
va fi mazilit de pe hectarele Insulei Mari? 
e Fiind cunoscut faptul că arendaşul rău 
platnic este deja în proces pentru datoriile 
de anul trecut, jeluindu-se că nu poate plăti 
din cauza secetei din vara anului 2002. 
e N-are noroc Insula Mare a Brăilei. 
Precedentul arendaş, un mamut agricol, a 
adus ADS, în doi ani, un prejudiciu de 
peste 22 milioane de dolari. e Totalul 
prejudiciului tărâţian încă nu poate fi 
evaluat. e Un lucru e cert: nici fostul 
arendaş, nici actualul Tărâţă nu au dat 
semne că ar vrea de bună voie să dea din 
mână Insula Mare. e Ceea ce înseamnă, 
dacă ne gândim bine, că mănoasa insulă 
nu le aduce pagube. e Nu lor. e Aduce 
pagube statului. 

* În sfârşit preţioasa noastră 
industrie, aceea care în '90 a declanşat 
instinctul de proprietate al maselor 
muncitoare, scoțându-le în stradă sub 
clasica lozincă „nu ne vindem ţara”, a 
început să se apropie de cumplita realitate 
a prețului de vânzare: un euro. e APAPS 
intenţionează să publice regulamentul care 
îi va îngădui să vândă pe acest interesant 
preţ bună parte din acțiunile sale la diverse 
companii aflate în stare jalnică. e Ne 
gândim cu milă la nesocotiții care se vor 
bucura la preţul ieftin şi vor încerca să se 
înhame la povara imposibilă a redresării 
falimentarei noastre industrii. e Dar, cum 
lumea asta e plină de miracole, poate ca 
mâine vom vedea optimişti investitori 
vestici luând taurul de coarne şi încercând 
să înfrunte (la preț de un euro plus 
nenumărate datorii şi necesar de investiții 
de milioane) imobilismul românesc, 
birocrația românească, lenea românească, 
sindicatele româneşti şi alte calități 
naționale care ne-au adus în starea în care 
ne aflăm astăzi. 

* Trecând la evenimentele cele mai 
grozave care au avut loc în lume în ultima 
vreme, nu putem să nu ne extaziem de 
neutralitatea americană, care şi-a găsit loc 
de mariifestare pe străzile Bagdadului, 
taman în momentul în care troglodiţii locali 
au dat buzna în marele muzeu de antichități 
şi au făcut praf sau au jefuit tezaurele 


inestimabile ale muzeului. e Cum consi- 
derăm că zestrea muzeului din Bagdad 
face parte din patrimoniul de artă al întregii | 
umanități, deci şi al nostru, protestăm în 
nume personal la atitudinea inactivă a 
armatei americane, care a stat şi s-a uitat 
impasibilă cum se duc pe apa sâmbetei 
opere de artă unice, imposibil de înlocuit, 
nepreţuite (estimarea de miliarde de dolari 
pe care o fac specialiştii nu ni se pare | 
valabilă: alte miliarde de dolari pot înlocui | 
miliarde de dolari pierdute, dar operele 
antichităţii mesopotamiene nu pot fi 
înlocuite). Considerăm că lipsa de reacţie 
a armatei americane în fața devastării 
muzeului din Bagdad este una dintre cele 
mai mari crime la adresa umanităţii, care | 
desfigurează chipul secolului al XXI-lea. 

* Şi nu numai asta: civilizata armată 
de ocupaţie, care este moralmente 
responsabilă de bunul mers al vieții într-un 
oraş ocupat (aşa cum este Bagdadul), nu 
ridică un deget şi priveşte impasibilă cum 
mulțimea dezlănţuită jefuieşte case, maga- 
zine, spitale. e Ba chiar i se pare normal 
ca atmosfera de distrugere şi jaf să fie 
filmată de toţi ziariştii lumii. e La care ei 
asistă fără să ia măsuri. e Mai târziu, când 
istoria va considera aceste momente cu 
un ochi imparţial, responsabilitatea 
nefireştilor distrugeri din Bagdad va fi 
atribuită cu siguranță celor care ar fi fost 
datori să le împiedice. 

e Ultimul neologism găsit pe 
Internet: Bushistan. e Țară încă ima- 
ginară, compusă din statele care stau în 
atenţia ideilor civilizatoare şi demo- 
cratizatoare ale preşedintelui Bush, între 
care Siria, Afganistan, Iran, Statele 
Golfului, Arabia Saudită, Pakistan, adică | 

| 
| 
: 


de fapt tot ce mişcă pe glob între Israel şi 
India şi China. e Ce oameni răuvoitori au 
acces la Internet, să nu-ţi vină să crezi! 
e Constatăm cu multă tristeţe însă 
că singura justificare temeinică a agresării 
Irakului, capturarea dezgustătorului dic- 
tator Saddam Hussein, e deficitară. 
e Saddam a dispărut în ceață, topindu-se 
probabil pe acolo pe unde s-a topit şi 
celebrul lui confrate Osama Bin Laden, 
dispărut şi el fără urmă de multă vreme. 
e E ca şi cum americanii, plini de 
bunăvoință, ar fi intrat peste noi în '89 ca 
să ne elibereze (dar n-au intrat), ar fi lăsat 
populaţia îndemenţită să intre şi să 
jefuiască Muzeul Naţional (dar populaţia 
n-a fost îndemenţită şi nu a jefuit Muzeul 
Naţional) şi apoi nu l-ar fi găsit pe 
Ceauşescu, care s-ar fi topit şi dumnealui 
în ceață (dar nu s-a topit şi uite că l-am 
găsit şi căsăpit). e Cu toate că facem parte 
dintre cei care au aşteptat americanii timp 
de decenii, parcă acum ne încearcă o mică 
bucurie că n-au venit şi că la noi nu s-a 
întâmplat ca în Irak. e Nu de alta, dar 
ideea că s-ar fi putut întâmpla să rămânem 
fără operele din muzeu (multe, puţine câte 
sunt) şi în schimb să ştim că Ceauşescu 
hălăduieşte pe undeva, ne-ar fi otrăvit, 
nu alta. | ă 
Telegrafist | 

Scrisoare deschisă 
Domnului prof. univ. Emil Constantinescu 


Nu am avut ocazia să ne cunoaştem direct, 
cu toate că ne-am întâlnit în multe împrejurări 
legate de alegerile din 1996, pentru care 
aportul şi sacrificiile personale nu au contat 
niciodată în ideea redobândirii unei speranţe 
pierdute de mai mult de o jumătate de veac, cu 
atâtea jertfe imense ale neamului nostru. În 
primul rând să mă recomand, sunt economist 
de profesie şi activitatea şi experienţa 
profesională sunt legate de viața finan- 
ciar-bancară din România şi străinătate. Ori- 
ginea mea este cât se poate de autentică, fiind 
păscut la poalele Munţilor Apuseni într-o 
familie simplă de țărani. Am trăit chiar din 
copilărie tragedia şi erorile istoriei românilor 
amplificate de către asuprirea comunistă. Tatăl 
meu a luptat pe frontul de la Cotul Donului, 
pierzându-și o mână şi fiind astfel invalid de 
război. Pentru aportul adus în acele bătălii, a 
fost decorat cu Ordinul „Virtutea Militară”. 
După război, în plină campanie de comunizare 
a societății româneşti şi colectivizare forțată 
a agriculturii, i s-au furat de către comunişti 
pământul, utilajele agricole şi animalele. 

Am încercat să înțeleg ce s-a întâmplat 
după aceste alegeri când ați fost confirmat în 
funcția supremă în stat şi ați format un guvem 
capabil să conducă şi să administreze pro- 
blemele grele ale economiei româneşti. Am 
urmărit cu emoție toate evenimentele şi am 


sperat în schimbările profunde propuse în „Pro- 
gramul CDR de 200 zile pentru sate şi 
oraşe” în campania electorală. Am distribuit 
acest program sub formă de broşură prin sate 
şi oraşe transilvane şi am discutat cu multe 
persoane ce înseamnă această revigorare a 
societăţii româneşti, La nici doi ani de zile de 
la aceste momente, nu mai puteam să dau ochii 
cu cei cărora le propusesem o consultare şi 
apropiere față de acest program de guvernare. 
Nu ştiu cum se vede viața țării de la Cotroceni, 
sau de la catedra universitară, însă trebuie să 
Ştiţi că cetăţenii țării sunt tare deznădăjduiți. 
Aţi fost o persoană în care s-a investit 
încredere şi iată că ați dezamăgit profund. 
Inainte de alegerile prezidenţiale din 
2000 v-aţi retras la timp din viața politică, 
marcându-vă astfel gestul de refuz de a mai 
continua lupta pentru binele țării. Rezultatele 
atât meritorii cât şi mai puţin ale mandatului 
dumneavoastră sunt bine cunoscute. Vă întreb 
ce va determină să reveniţi în politica româ- 
nească şi de ce încercați să divizați opoziţia 
de dreapta? Sunteţi cumva un „perseverent al 
proletcultismului” şi încercaţi să faceți jocul 
puterii actuale fără discernământ? După tot ce 
s-a întâmplat, pentru mine sunteți un veritabil 
oportunist şi carierist. Afirmația mea are la 
bază demersurile dumneavoastră întreprinse în 
Europa de Vest înaintea alegerilor din 1996 


pentru a căuta sprijin financiar. Nu vreau să fiu 
deloc maliţios însă întâmplările ulterioare 
legate de afacerea „Țigareta” şi relaţiile cu 
celebrul şef al privatizării economiei româ- 
neşti care înainte de a face politică a fost 
„valutist” pe Corso-ul de la Cluj.sunt realităţi 
penibile pentru dumneavoastră. Acel „capital 
de încredere” l-aţi spulberat prin fapte ne- 
chibzuite. 

Recent, mi-a atras atenţia o expresie de-a 
dumneavoastră potrivit căreia „Ciorbea este 
creaţia mea...” şi am fost stupefiat de o aşa 
manieră de exprimare. Ceea ce spuneți nu este 
adevărat şi vă erijaţi într-o „ființă superioară” 
ignorând valorile noastre spirituale potrivit 
cărora Dumnezeu este singurul care a creat 
omul. Această lipsă elementară de credință vă 
va aduce multe prejudicii şi decepții şi de aici 
înainte. Această batjocură la adresa unui fruntaş 
țărănist este nepermisă, indiferent de relațiile 
anterioare şi jocurile actuale de culise pe care 
le practicaţi atât de sârguincios. Oamenii de 
calitate nu procedează ca dumneavoastră. Un 
exemplu este gestul lui Constantin Ticu 
Dumitrescu care a revenit în P.N.Ţ.C.D., 
trecând peste adversitățile de moment. 

Memoria Seniorului Coposu, pentru 
faptul că l-aţi dezamăgit atâta, ar trebui să vă 
dea de gândit. Nerespectându-i Testamentul, 
ați aruncat un văl de neîncredere asupta 
partidului. Cine sunteţi dumneavoastră, aţi 
reuşit să arătați, însă ar fi interesant de ştiut 
cine stă în spatele dumneavoastră. Eu cred 
sincer că Acţiunea Populară este o mare 

gogoaşă şi că întreţinerea unei disensiuni în 
dreapta românească este nesănătoasă pentru 
afirmarea în continuare a societăţii civile 
româneşti. 

Trăiesc o mare deziluzie, aceea de a vă fi 
girat moral şi mă întreb câţi alţii ca mir.e mai 
sunt în aceeaşi situaţie. 

În Țara Românească nu se mai zâmbeşte 
de mult timp. Traiul de pe o zi la alta al majo- 
rității populaţiei nu dă de gândit la nimeni din 
Puterea actuală în condiţiile în care Opoziția 
este ineficientă şi încercă să se refacă. Pe fe- 
țele oamenilor se citeşte deznădejde şi teamă 
că ziua de mâine le va aduce mai multe greutăţi. 
Speranţa românilor într-o viaţă mai bună este 
compromisă şi datorită acţiunilor şi neac- 
ţiunilor dumneavoastră. 

Aceste aspecte triste ale societății 
noastre au cauze binecunoscute iar cei ce 
refuză să spună adevărul sau să înfăptuiască 
ceva înspre binele comun sunt impostori şi 
profitori de toate culorile. Neamului Ro- 
mânesc îi lipsesc astăzi adevărații Apostoli, 
acei oameni deosebiți, înzestrați cu calităţi 
morale şi spirituale capabile să orienteze 
neamul nostru pe calea cea bună. 

Mă rog lui Dumnezeu pentru a ajuta 
neamul nostru atât de încercat, să-şi descopere 
valorile autentice şi puterea de a trece peste 
greutăţile actuale. 

Al dumneavoastră, 
Traian Burdulea 
comuna Livezile 

județul Alba 


e Sondajul IMAS publicat la 26 martie, 
la întrebarea «Aţi fi de acord ca România să 
sprijine atacarea Irakului pe baza unei hotărâri 
a ONU?», a înregistrat 71,8% nu, 23,5% da, 
4,7% nu ştiu sau nu răspund. La întrebarea «Aţi 
fi de acord ca România să sprijine atacarea 
Irakului fără să existe o hotărâre a ONU?» 
răspunsurile au fost 86,6% nu, 8,1% da, 5,5% 
nu ştiu sau nu răspund. 

În aceeaşi perioadă în Statele Unite, după 
sursa RollingReport.com, 75% aprobau 
politica lui George W. Bush în privinţa Irakului, 
22% nu, 3% n-au răspuns; în Marea Britanie, 
după sursa Daily Telegraph, 56% considerau 
că intervenţia în Irak e justificată; în Franța 
79%4 nu aprobau intervenția militară, iar 19% 
o aprobau. 

* «Academia Caţavencu» publică date 
parțiale ale unui sondaj INSOMAR comandat 
de PSD privind opțiunile bucureştenilor: dacă 
ar fi mers la urme 34% ar fi votat PSD, 33% 
PD. 

Pentru preşedinţie, voturile ar fi mers 
către Adrian Năstase 22,1%, Theodor Stolojan 
şi Ion Iliescu 20,4% fiecare. 

La Primăria Capitalei, prima şansă o 
păstrează Traian Băsescu cu 75,6% din 
preferinţele bucureştenilor, 56% consideră ca 
foarte importante pentru oraş proiectele 
privind crearea de noi locuri de parcare, pasajul 
de la Gara Basarab şi contorizarea termică. 
Simptomatică este nepublicarea rezultatelor 
sondajului, deşi secretarul general al PSD 
recunoaşte existența lui. 

* Institutul de Studii Sociale publică 
la sfârşitul lunii martie sondajul de opinie 
efectuat între 12-19 februarie din care rezultă: 

— toate partidele au cote în scădere, PSD 
45%, PNL 16%, PRM 13%, PD 11%, UDMR 
6%, PNȚCD 4%, PUR 2%; 

— pentru preşedinţie, Adrian Năstase ar 


căpăta 41%, Theodor Stolojan 20%, Traian 
Băsescu 16%, Vadim Tudor 13%; 

— încrederea populației se îndreaptă către 
Ion Iliescu şi Adrian Năstase cu câte 52 de 
puncte fiecare, Theodor Stolojan şi Traian 
Băsescu 46 puncte fiecare; 

— încrederea în instituţii este de 87 de 
puncte pentru Biserică, 79 Armată, 69 
mass-media, iar cea mai puţină încredere o au 
românii în sindicate 24 puncte, Parlament 20, 
partide 14; 

— românii se tem de război 36,8%, nivelul 
de trai scăzut 26,8%, şomaj 11,1%, boli 8,6% 
corupție 3,5%, Dumnezeu 1,3%, calamităţi 
naturale 1,3%, moarte 1%, altele 5,3%, nu ştiu 
3%, nu răspund 2%; 

— cele mai urgente probleme de rezolvat 
sunt nivelul de trai 33,9%, şomajul 21,8%, 
corupția 12,1%, pacea 8,2%, sistemul sanitar 
4,6%, agricultura 3,6%, locuinţele 16%, altele 
12,1%, nu ştiu 3%, nu răspund 1,8%. 

e Guvernul a publicat la 27 martie 
sondajul IMAS Barometrul Opiniei Publice — 
martie 2003 care îi este favorabil: 

— personalităţile publice în care românii 
au încredere sunt Ion Iliescu 51 puncte, Adrian 
Năstase 50,3 puncte, Mircea Geoană 48,2 
puncte şi Traian Băsescu 42,7 puncte; 

— opțiunile pentru alegeri parlamentare 
ar fi 54% PSD, 14,5% PRM, 14,1% PNL, 
8,6% PD; 

— direcția politică şi economică actuală 
este percepută a fi greşită de 38,2%, bună de 
30,7%, nu duce nicăieri 28,5%; 

— situația economică faţă de anul trecut, 
este apreciată a fi mult mai proastă de 14,6%, 
mai proastă 33,9%, la fel 34,8%, ceva mai bună 
15,1%, mult mai bună 1,4%. 

* Primul Eurobarometru privind 
percepţia publică asupra ştiinţei şi tehnologiei 
în cele 13 state candidate la UE a fost dat 


publicităţii la 4 aprilie de Delegaţia Comisiei 
Europene la Bucureşti. Pentru România, 
rezultatele Barometrului indică: 

— 35% dintre români sunt interesaţi de 
ştiinţă şi cercetare, iar 69% consideră că duc 
lipsă de informare ştiinţifică şi numai 5,9% 
sunt la curent cu noile apariţii din acest 
domeniu; 

— majoritatea nu consideră că istoria și 
psihologia sunt discipline ştiinţifice, iar 
tineretul nu este interesat de o carieră 
ştiinţifică din pricina salariilor mici; 

— 80% din cei intervievaţi consideră că 
Ştiinţa le poate îmbunătăţii calitatea vieții. 

e Un studiu realizat de Cushman & Wa- 
kefield privind preţul spaţiilor de închiriat 
pentru birouri plasează Bucureştiul pe locul 
22 cu 363 de euro pe metru pătrat anual, după 
Londra cu 1478 euro, Tokio 1104 euro, Paris 
961 euro, Varşovia 525 euro, dar înaintea unor 
oraşe ca Viena 350 euro, Copenhaga 329 euro, 
Budapesta 320 euro, Lisabona 315 euro, 
Toronto 279 euro, Praga 276 euro. Uniunea 
Naţională a Agenţilor Imobiliari contestă 
aceste valori ca fiind depăşite şi dau ca preţ 
anual pe metru pătrat pentru Bucureşti la 
categoria A 280 dolari, iar pentru categoria B 
210 dolari. 

* Salariul mediu net pe februarie a fost 
de 4.451.835 lei, cu 5,9% mai mic decât în 
ianuarie; salariul mediu brut a fost de 
6.054.129 lei, cu 7,1% mai mic decât în luna 
precedentă. Cele mai mari salarii medii nete 
au fost în instituţiile financiare 12,7 milioane 
lei în creştere cu 15% față de ianuarie, în poştă 
şi telecomunicaţii 7,8 milioane lei în creştere 
cu 7%. Salariile din învățământ au scăzut cu 
28,4% ajungând la 4,5 milioane lei, iar cel mai 
mic salariu mediu pe ramură s-a înregistrat în 
industria de prelucrare a lemnului 2,56 
milioane lei. 


e Deficitul comercial în februarie a fost 
de 247 milioane dolari. Exporturile au fost de 
1,32 miliarde dolari, mai mari cu 38,7% decât 
în februarie 2002, iar importurile au însumat 
1,57 miliarde dolari, cu 31,4% peste nivelul 
aceleiaşi luni a anului precedent. 

+ Rentabilitatea întreprinderilor este, 
după datele evocate de Octavian Moarcăş, 
vicepreşedintele Consiliului Naţional al 
Întreprinderilor Private Mici şi Mijlocii din 
România: 

— din 371.000 microîntreprinderi, 154 au 
avut profit declarat (?!); 

— din 28.880 întreprinderi mici 20 sunt 
profitabile (71); ă 

— din 6.690 întreprinderi mijlocii, 5.204 
obţin profit; 

— din 1.538 întreprinderi mari, 1053 
înregistrează profit; 

Dacă aceste date sunt reale, micro- 
întreprinderile şi întreprinderile mici sunt în 
proporţie de peste 99% fie inactive, fie 
nerentabile, fie falimentare. 

e Producția industrială realizată în 
primele două luni ale anului a fost mai mică 
decât cea din ianuarie-februarie 2002 şi anume 
99,8%. 

e Numărul şomerilor era la 31 martie 
de 779.154 persoane, mai mic cu 19.246 decât 
la finele lunii precedente, iar rata şomajului 
de 8,3% față de 8,5% în februarie. Din numărul 
total de şomeri, 367.388 au fost indemnizaţi, 
iar 411.766 neindemnizaţi. 

e Rata inflației din primul trimestru al 
anului în curs a fost de 3,2%, iar în martie de 
1,1%. Cele mai mari scumpiri înregistrate în 
luna martie au fost la zahăr 5%, miere 4,5%, 
telemea de vacă 3,9%, cartofi 3,8%, transpor- 


_tul interurban 3,9%, iar pe grupe de mărfuri 


1,3% la alimente, 1% mărfuri nealimentare şi 
0,8% servicii. 

SOMNUL NAȚIUNII NAŞTE MONȘTRI 


ÎNCEPUT ŞI SFÂRŞIT 
FĂRĂ GLORIE 


27 martie este data de naștere a Partidului Acţiunea Populară al cărui 
preşedinte confirmat este Emil Constantinescu. Omul care după trei ani de 
preşedinţie a declarat «Am fost învins de Securitate», a ieşit din rezerva politică 
pe care şi-a impus-o şi, adunând oamenii care l-au ajutat să ducă Convenţia 
Democratică la dezastru, a declarat în pofida evidenţei şi bunului simț «Vom 
învinge!». Un început fără glorie cu sfârşit previzibil. 


Cu câteva zile mai înainte, 13 fruntaşi ai Partidului Naţional Țărănesc Creştin 
Democrat, printre care secretarul general al partidului şi şase vice-preşedinți, 
semnaseră o scrisoare prin care contestau felul cum e condus partidul de către 

Victor Ciorbea, scrisoare trimisă preşedintelui PNP dar şi Partidului Popular 
“European şi ale cărei urmări au fost suspendări şi excluderi ale semnatarilor 

“ scrisorii, Suspendații şi excluşi au ținut o conferință de presă chiar în sediul 
partidului care îi sancționase, folosind argumente fizice pentru a intra cu forța în 
sediul din Piaţa Rosetti, înfrângând rezistența asediaţilor spre deliciul trecătorilor 

„ încântați de spectacol. Conferinţa de presă s-a ţinut în strigăte şi îmbrânceli 
cărora le-au pus capăt bodyguarzi şi mai apoi jandarmii chemaţi pentru a restabili 


ordinea. 


„. Săfie acesta sfărșitul puţin gloriosal unui mare partid politic românesc? 


* România figurează în raportul 
anual al Departamentului de Stat al SUA 
printre țări ca Israel, Irak şi alte state din 
Asia Centrală unde au fost constatate 
încălcări ale drepturilor omului. Raportul 
aduce grave acuzaţii sistemului jude- 
cătorese din România, puterea jude- 
cătorească fiind influențată şi în 2002 de 
puterea executivă. Justiţia noastră este 
apreciată de Departamentul de Stat ca 
slabă, ineficientă şi afectată de corupție 
sistematică. Cu toate că membrii Con- 
siliului Suprem al Magistraturii, care 
controlează selectarea, promovarea, 
transferul şi sancţionarea judecătorilor, 
sunt numiţi de parlament dintr-o listă 
elaborată de tribunale şi Parchete, 
ministrul justiţiei prezidează CSM, asigură 
activitatea şi controlează agenda acestuia. 
Ministrul justiţiei supervizează şi ac- 
tivitatea procurorilor care constituie o parte 
semnificativă din CSM. 

Sistemul judiciar continuă să fie 
ineficient şi lent, rezolvarea unui caz 
durând în medie peste patru ani şi 
jumătate. 

În ceea ce priveşte poliţia, Raportul 


semnalează utilizarea excesivă a forţei, 


precum şi arestări şi detenţii arbitrare. 

Referitor la drepturile omului, se 
precizează că ele sunt în general res- 
pectate, dar au fost semnalate unele 
restricţionări ale drepturilor presei, precum 
şi discriminarea unor grupuri religioase de 
către autorități. 

Corupţia este considerată ca fiind 
generalizată şi afectând atât dreptul 
cetăţenilor la o justiţie corectă şi rapidă 
cât şi accesul la autoritatea publică. 

e Aflăm cu întârziere că patru 
scriitori români din Basarabia, Mihai 
Cimpoi, Vasile Vasilache, Vladimir 
Beşleagă şi lon Hadârcă, au refuzat 
Ordinul Naţional „Steaua Republicii” oferit 
de preşedintele comunist Vladimir Voronin, 
deoarece aceeași distincţie i-a fost oferită 
şi lui Ivan Bodiul, fostul prim-secretar al 


CC al Partidului Comunist din Moldova 
sovietică. Acest tovarăş, adus ca prim-se- 
cretar de Brejnev, s-a ilustrat prin 
deznaţionalizarea românilor din Basarabia, 
prin persecutarea intelectualilor de origine 
română, prin falsificarea istoriei Moldovei 
şi închiderea a numerose lăcaşe de cult. 

Refuzul scriitorilor basarabeni este 
onorant şi nu cunoaştem un gest ase- 
mănător din partea vreunui intelectual 
român decorat de fostul secretar comunist 
Ion Iliescu, astăzi preşedinte al României, 
deşi pentru un asemenea refuz ar fi destule 
temeiuri. 

e Polarizarea forţelor politice din 
Moldova de dincolo de Prut se accen- 
tuează. Opt partide de dreapta s-au unit 
într-un bloc unic; ele sunt Partidul Popular 
Creştin Democrat, Partidul Liberal, 
Partidul Țărănesc Creştin Democrat, 
Partidul Social Liberal, Partidul Naţional 
Român, Partidul Ecologist «Alianța 
Verde», Noul Partid Naţional Moldo- 
venesc şi Partidul Reformei. 

Pe de altă parte, stânga politică strân- 
ge rândurile în jurul Partidului Comuniş- 
tilor, nou veniți fiind Partidul Democrat 
Agrar, Partidul Socialist, Partidul De- 
mocrat. 

Lupta electorală se va da între dreapta 
cu precădere românească şi stânga 
majoritar rusofonă. 

e Dezinteresul autorităţilor ro- 
mâne pentru românitatea din afara 
graniţelor s-a vădit încă o dată cu ocazia 
Carnavalului Istroromânilor ce a avut loc 
la Jeian. Istroromânii constituie cel mai 
occidental grup etnic român, situat în 
peninsula Istria ce aparţine acum Croaţiei; 


la mică distanță de orașul italian Triest. . 


Participanții istroromâni au deplâns lipsa 
oricărui reprezentant al României, au- 
torităţi, televiziune, formaţii artistice etc. 
Continuăm să fim campionii lepădării 
de sine şi al dezinteresului naţional. 
e Ambasadorul Israelului Sandu 
Mazor a cerut, în cadrul celei de-a treia 


ediţii a seminarului pentru predarea 
Holocaustului în şcolile din România, care 
a avut loc la Cluj, obligarea elevilor la 
cunoaşterea problematicii Holocaustului şi 
creşterea timpului de predare a Holo- 
caustului în şcolile româneşti de la două 
ore la cât de multe va permite orarul 
şcolilor. Rectorul Universităţii Ba- 
beş-Bolyai, Andrei Marga, a acceptat 
sugestiile ambasadorului Israelului, 
păstrând totodată tăcerea asupra cererilor 
repetate ale societăţii civile pentru 
cunoaşterea şi studierea terorii comuniste 
din România, a Holocaustului roşu. 
Conform principiului umilitor guod licer 
Jovis non licet bovis, profesorul Marga 
acceptă studierea Holocaustului evreilor de 
către elevii români dar nu şi cunoaşterea 
terorii comuniste din România, pe care 
nimeni nu vrea să o impună elevilor din 
Israel, ci numai să o introducă în programa 
şcolară pentru elevii români. 

* Despre Holocaust pe de o parte şi 
teroarea comunistă pe de altă parte, s-a 
pronunţat şi ministrul Culturii şi Cultelor 
Răzvan Theodorescu: «Holocaustul roşu 
nu este un termen potrivit. Nici un tribunal 
nu a condamnat până acum comunismul, 
bolşevismul... Nu există nici un text juridic 
ce poate condamna comunismul». 

Procesul comunismului nu s-a făcut 
pentru că la Malta, Bush şi Gorbaciov au 
stabilit stingerea lentă a comunismului şi 
trecerea la capitalism a Răsăritului Europei 
cu condiţia ca cei care, timp de 70 de ani, 
au ucis o sută de milioane de oameni şi au 
deţinut în închisori şi în lagăre 150 de 
milioane de oameni, să scape de pedeapsă. 
Această împrejurare îi permite şi mi- 
nistrului Culturii şi Cultelor să stea cu 
fruntea sus, deşi ca membru al panidului 
comunist a fost tovarăşul celor care au 
ucis şi au schingiuit în numele partidului. 

Lipsa unei legi care să condamne co- 
munismul şi crimele făptuite de el nu este 
o scuză pentru a „prescrie” aceste crime, 
aşa cum consideră Răzvan Theodorescu. 

e 10% dintre parlamentari sunt 
țigani, dar îşi ascund apartenenţa etnică, 
au declarat presei deputatul Nicolae Păun, 
consilierul prezidenţial Gheorghe Ră- 
ducanu şi consilierul guvernamental 
Mădălin Voicu, ei înşişi țigani declarați. 
Fără să dea exemple, cei trei fruntaşi rromi 
le-au sugerat ziariştilor că pot depista cu 
uşurinţă țiganii nedeclaraţi din parlament 
după cum se îmbracă şi după compor- 
tament. Deputatul Păun le-a oferit ziariş- 
tilor un exercițiu de perspicacitate: «Dacă 
mă puneţi pe mine şi pe Ristea Priboi să 
vorbim despre rromi, nu ştiţi căruia dintre 
noi să vă adresaţi». 

Dacă vreun român ar fi îndrăznit să 
spună ceva asemănător, ce mai acuzaţii 
de discriminare rasială şi-ar fi atras! 

e Refacerea Regiunii Mureş Au- 
tonomă Maghiară, deocamdată numai pe 
criterii economice, a fost cerută de primarii 
şi consilierii din Harghita, Covasna şi Mureş 
şi a primit sprijinul puternic al UDMR prin 
Marko Bela şi Gyârgy Frunda. Deşi se 
leapădă de acuzaţia că ar vrea constituirea 
unei entități economice pe criterii etnice, 
intenția este transparentă, întrucât cer 
unificarea judeţelor Harghita, Covasna şi 
a unei părți din judeţul Mureş, anume 


aceea locuită de maghiari. 

e PSD recunoaște în «Strategia 
politică a partidului pe 2003» că suferă o 
permanentă erodare electorală din pricina 
campaniei împotriva corupției dusă de 
opoziţie şi societatea civilă şi a punerii în 
cauză a «baronilor locali» ai PSD. De 
asemenea programul cuprinde temerea 
conducerii partidului în legătură cu riscul 
de a pierde «zona de risc» a electoratului, 
şomerii şi pensionarii, defavorizaţi de 
legislaţia ultimilor doi ani, de inflaţie şi de 
creşterea preţurilor. PSD se teme de o 
alianţă electorală PD-PNL care la viitoarele 
alegeri ar putea depăşi partidul acum la 
putere. 

e De peste doi ani, guvernul pro- 
testează împotriva lefurilor mari pe care 
le au directorii regiilor locale prestatoare 
de servicii către populaţie, dar nu ia nici o 
măsură pentru reducerea lor. De curând, 
în şedinţa guvernului, s-a constatat încă o 
dată că 107 directori au venituri salariale 
de peste 30 milioane lei, 109 au salarii între 
20 şi 30 milioane lei, 255 au salarii de sub 
20 milioane lei. Campionii sunt managerii 
regiilor: SC Termon Oneşti cu salariul de 
85 milioane de lei, Apa Nova Ploieşti 60 
milioane lei, Transport în Comun Con- 
stanța 56,4 milioane lei, ADP Sector 4 
Bucureşti 52,9 milioane lei, Apă Canal 
Paşcani 52,9 milioane lei, Ecosal Galaţi 
47,5 milioane lei, Publiserv Piatra Neamţ 
44,9 milioane lei. Salubritas Piatra Neamţ 
44,9 milioane lei, RATB 44,8 milioane lei 
ş.a.m.d. 

Critici şi supărări vin de la guvern, 
dar nu şi rezolvări, toți aceşti directori şi 


manageri fiind membri PSD ca şi membrii. 


guvernului. 

